Manon Antoniazzi

Gwas sifil yw Dr Manon Antoniazzi sydd yn Brif Weithredwr a Chlerc Senedd Cymru ers Ebrill 2017. Ganwyd Manon Jenkins yn ferch i Emyr Jenkins, cyn drefnydd yr Eisteddfod Genedlaethol. Mae'n chwaer hŷn i Ffion Hague. Aeth i Goleg Sant Ioan, Caergrawnt ac yna Coleg yr Iesu, Rhydychen. Wedi graddio aeth ymlaen i wneud PhD ar Gerddi Proffwydol Canolesol Cymreig.